ມະຫາອຳນາດ ຍັງມີ​ ຄວາມ​ເຫັນ​ ຂັດ​ແຍ້​ງກັນ ກ່ຽວກັບ ເລື່ອງຊີເຣຍ (ວີ​ດີ​ໂອ/ສະ​ໄລ​ດ໌)
ທັງຣັດເຊຍ​ ແລະ​ປະ​ເທດອໍານາດ​​ຕາ​ເວັນ​ຕົກ ແມ່ນຢາກຈະ​ນໍາ​​ເອົາສັນຕິພາບ​ ມາສູ່​ຊີ​ເຣຍ ​ແຕ່​ວ່າມີຄວາມ​ຄິດ​ເຫັນ​​ຕ່າງ​ກັນ​​ ໃນ​ການບັນລຸ​ເປົ້າໝາຍ.
ຣັດເຊຍແລະປະເທດອໍານາດທາງຕາເວັນຕົກ ຍັງສືບຕໍ່ມີຄວາມ ເຫັນຂັດແຍ້ງກັນຢູ່ ທີ່ວ່າ ແມ່ນໃຜເປັນຜູ້ຮັບຜິດຊອບ ກ່ຽວກັບ ການໂຈມຕີໂດຍໃຊ້ອາວຸດເຄມີຢູ່ໃນຊີເຣຍ ແຕ່ກໍຍັງສືບຕໍ່ປະສານ ງານກັນ ເພື່ອຮ່າງຍັດຕິຂອງອົງການສະຫະປະຊາຊາດ ທີ່ຈະ ກຳຈັດຄັງອາ ວຸດເຄມີ ຂອງຊີເຣຍ ລັດຖະມົນຕີຕ່າງປະເທດຣັດເຊຍ ທ່ານ Sergei Lavrov ໄດ້ກ່າວ ໃນວັນອັງຄານມື້ນີ້ວ່າ ການໂຈມຕີໃນເດືອນແລ້ວນີ້ ໃກ້ໆກັບກຸງ Damascus ນັ້ນ ເປັນການທ້າທາຍເກາະຜິດ ຈາກຕໍ່ຕ້ານລັດຖະ ບານ ທີ່ຢາກໄດ້ຮັບຄວາມຊ່ອຍເຫຼືອທາງທະຫານຈາກພາຍນອກ ສ່ວນຄູ່ຕໍາແໜ່ງຝ່າຍຝຣັ່ງ ທ່ານ Laurent Fabius ໄດ້ກ່າວຕໍ່ກອງປະຊຸມຖະແຫຼງຂ່າວ ຮ່ວມກັນ ລຸນຫລັງການພົບປະທີ່ກຸງ Moscow ວ່າ ມີຫຼັກຖານຕ່າງໆທີ່ນໍາສະເໜີຢູ່ໃນ ລາຍງານຂອງຄະນະສືບສວນສະຫະປະຊາຊາດນັ້ນ ເບິ່ງຄືວ່າບໍ່ມີການສົງໄສເລີຍວ່າ ກອງ ກໍາລັງຊີເຣຍ ເປັນພວກທີ່ນໍາໃຊ້ອາວຸດເຄມີ ທ່ານ Lavrov ຍັງໄດ້ບອກກັບພວກນັກຂ່າວວ່າ ພວກທ່ານທັງສອງມີຈຸດໝາຍຮ່ວມກັນ ໃນການນໍາເອົາສັນຕິພາບມາສູ່ຊີເຣຍ ແຕ່ວ່າມີຄວາມຄິດເຫັນທີ່ແຕກຕ່າງກັນອອກໄປ ໃນການບັນລຸເປົ້າໝາຍດັ່ງກ່າວ ຣັດເຊຍ ແມ່ນຄັດຄ້ານຕໍ່ກົດດັນຂອງຝຣັ່ງ ອັງກິດ ແລະສະຫະລັດ ທີ່ຢາກໃຫ້ຮວມເອົາ ການຂົ່ມຂູ່ຈະໃຊ້ກຳລັງຕໍ່ຊີເຣຍ ຖ້າຫາກຊີເຣຍບໍ່ປະຕິບັດຕາມ ຢູ່ໃນຍັດຕິຂອງອົງການ ສະຫະປະຊາຊາດ ສະຫະລັດແລະອັງກິດກ່າວໃນວັນຈັນວານນີ້ວ່າ ຕົນຢາກໃຫ້ເປັນ ຍັດຕິທີ່ເຂັ້ມແຂງ ທີ່ກຳນົດຢ່າງຈະແຈ້ງ ແລະເສັ້ນຕາຍເພື່ອໃຫ້ຊີເຣຍປະຕິບັດຕາມ ໃນການ ຍອມມອບຄັງອາວຸດເຄມີຂອງຕົນນັ້ນ ລາຍງານຂອງອົງການສະຫະປະຊາຊາດ ທີ່ນໍາອອກເຜີຍແຜ່ໃນວັນຈັນວານນີ້ລະບຸວ່າ ທີ່ວ່າມີການໃຊ້ແກັສພິດ sarin ໃນຂອບ ເຂດທີ່ ກ້ວາງຂວາງ ໃນການໂຈມຕີໃນເດືອນແລ້ວນີ້ ໃກ້ໆກັບກຸງ Damascus ລາຍງານບໍ່ໄດ້ກ່າວວ່າ ເປັນຜູ້ນໍາໃຊ້ແກັສພິດດັ່ງກ່າວ ແຕ່ທີ່ປຶກສາດ້ານຄວາມໝັ້ນຄົງ ແຫ່ງຊາດສະຫະລັດ ທ່ານນາງ Susan Rice ໄດ້ກ່າວວ່າ ມັນໃຫ້ການສະໜັບສະໜຸນ ຕໍ່ກ່າວຫາທີ່ວ່າ ກອງກໍາລັງທະຫານຊີເຣຍ ເປັນຝ່າຍດຽວ ທີ່ມີຄວາມສາມາດໃນການ ກະທໍາການດັ່ງກ່າວນີ້ໄດ້ ເລຂາທິການໃຫຍ່ອົງການສະຫະປະຊາຊາດ ທ່ານ Ban Ki-moon ກ່າວວ່າ ຫລັກຖານ ທີ່ເກັບກຳໂດຍພວກນັກສືບສວນອົງການສະຫະປະຊາຊາດ ແມ່ນໂຕ້ຖຽງບໍ່ໄດ້ແລະຖ້ວມລົ້ນ ໃຫ້ການຢືນຢັນວ່າມີການນຳໃຊ້ອາວຸດເຄມີແທ້